cyanic-selkie/wikianc huggingface dataset:
ஜிடிகே+
ஜிடிகே+ - ஜிம்ப் டூல்கிட் (GTK+ - GIMP Toolkit) வரைகலை பயனர் இடைமுகப்பை உருவாக்க உதவும் ஒரு விட்ஜட் (widget) டூல்கிட் ஆகும். X விண்டோ(window) அமைப்பில் பயன்படுத்தப்படும் டூல்கிட் வகைகளில் இது மிக முக்கியமானதாகும். இது 1997-ம் ஆண்டு ஸ்பென்சர் கிம்பல்(Spencer Kimball) மற்றும் பீட்டர் மாட்டிஸ்(Peter Mattis)ஆகியோரால் குனூ பட கையாலல் நிரலுக்காக(ஜிம்ப்)(GIMP-GNU Image manipulation Program) உருவாக்கப்பட்டது. ஜிடிகே+ சி மொழியில் எழுதப்பட்ட ஒரு பொருள்நோக்கு விட்ஜட் டூல்கிட் ஆகும். ஜிடிகே+, சி மொழியில் எழுதப்பட்டிருந்தாலும் பிற நிரலாக்கல் மொழிகளுடன் இணைக்கும் வண்ணம் இணைப்பிகளைக்(language bindings) கொண்டுள்ளது. அவற்றுல் சில
சி மொழியில் அமைந்த விண்டோ(window) உருவாக்கதிற்கான ஒரு எளிய ஜிடிகே+ நிரல்: int main(int argc, char *argv[]){ GtkWidget *window; gtk_init(&argc,&argv[]);
window=gtk_window_new(GTK_WINDOW_TOPLEVEL); gtk_window_set_title(GTK_WINDOW(window),"வணக்கம்"); /* தமிழில் தலைப்பு வர ஒருங்குறி(Unicode) எழுத்துருக்கள் இருக்கவேண்டும் */
g_signal_connect(window, "destroy", G_CALLBACK(gtk_main_quit),NULL); gtk_widget_show(window);
gtk_main; return 0; }
குசன்
குசன் ராமர் - சீதை தம்பதியரின் இரட்டை குழந்தைகளில் ஒருவர். கர்ப்பவதியாக இருந்த நிலையில் இராமரால் வெளியேற்றப்பட்ட சீதை, வால்மீகி முனிவரின் ஆச்சிரமத்தில் குசனையும், லவனையும் பெற்றெடுத்தாள்.
இந்த இரட்டைக் குழந்தைகள், சிறுவர்களாக வளர்ந்த பிறகு, வால்மீகி முனிவரால் அயோத்திக்கு அனுப்பப்பட்டனர். வால்மீகி இயற்றிய இராமாயணத்தை இராமர் முன்னிலையில் இவர்கள் இசைத்தனர். அதன் பிறகுதான் இராமர், சீதையை மீண்டும் அயோத்திக்கு வரவழைத்தார். அதைத் தொடர்ந்து, சீதை பூமாதேவியோடு ஐக்கியமானாள்.
மேற்கோள்கள்
பகுப்பு:இராமாயணக் கதைமாந்தர்கள்
படிக வளர்ப்பின் பொதுவான முறைகள்
படிக வளர்ப்பு முறைகளை பொதுவாக மூன்று பெரும் பிாிவுகளாகப் பிாிக்கலாம். இவைகளை திண்மம், திரவம் மற்றும் வாயு ஆகிய நிலைகளில் இருந்து, படிக நிலைக்கான நிலைமாற்றங்களாக் கொள்ளலாம்.
திண்ம நிலை - படிக நிலை
திண்ம நிலையிலிருந்து படிக நிலைக்கான நிலைமாற்றத்திற்கு சிறந்த உதாரணமாக, திண்மப் பொருள்களில் உள்ள திாிபுகளையும், குறைகளையும் நீக்கும் பொருட்டு அதனைக் குறிப்பிட்ட வெப்பநிலைக்கு எடுத்துச் சென்று, பின்பு குளிர்விக்கப்படும் "சூடேற்றி ஆறவிடுதல்" என்னும் முறையினைக் குறிப்பிடலாம்.
திரவ நிலை - படிக நிலை
திரவ நிலையிலிருந்து படிகம் வளர்க்கும் முறைகளைப் பொதுவாக இரண்டு பிாிவுகளாப் பிாிக்கலாம். ஒன்று உருக்கிலிருந்து வளர்க்கும் முறை. மற்றொன்று, கரைசலிலிருந்து வளர்க்கும் முறை. கரைசலில் இருந்து வளர்க்கும் முறை மேலும் இரண்டு பிாிவுகளாகப் பிாிக்கப்படுகிறது. அதாவது உயர் வெப்பநிலைக் கரைசலிலிருந்து படிகம் வளர்த்தல் மற்றும் குறைந்த வெப்பநிலைக் கரைசலிலிருந்து படிகம் வளர்த்தல் என்பனவாகும்.
வாயு நிலை - படிக நிலை
வாயு நிலையிலிருந்து படிக நிலைக்கான நிலைமாற்றத்தில், பொதுவாக இரண்டு படிக வளர்ப்பு முறைகள் பின்பற்றப்படுகின்றன. ஒன்று இயற்பு-ஆவி முறை, இரண்டாவது வேதி-ஆவி முறை.
இவை ஒவ்வொன்றும், மேலும் படிகப் பொருளின் வேதியியல் மற்றும் இயற்பியல் பண்புகளைப் பொருத்து, பல உட்பிாிவு முறைகளாகப் பிாிக்கப்படுகிறது.
மேற்கோள்கள்
பகுப்பு:இயற்பியல் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
விஷார் ஊராட்சி
விஷார் ஊராட்சி (Vishar Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1747 ஆகும். இவர்களில் பெண்கள் 858 பேரும் ஆண்கள் 889 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எர்ரபையனஅள்ளி ஊராட்சி
எர்ரபையனஅள்ளி ஊராட்சி (Errabaiyanahalli Gram Panchayat), தமிழ்நாட்டின் தர்மபுரி மாவட்டத்தில் உள்ள நல்லம்பள்ளி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6144 ஆகும். இவர்களில் பெண்கள் 2885 பேரும் ஆண்கள் 3259 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கம்மார்பாளையம் ஊராட்சி
கம்மவார்பாளையம் ஊராட்சி (Kammavarpalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1695 ஆகும். இவர்களில் பெண்கள் 876 பேரும் ஆண்கள் 819 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புனித வனத்து அந்தோனியார்
புனித வனத்து அந்தோணியார் (Anthony of the Desert) ஒரு கிறித்தவப் புனிதர்.
வாழ்க்கைக் குறிப்பு
எகிப்து நாட்டிலுள்ள ”கோமா” என்னும் சிற்றூரில் மிக வசதி படைத்த செல்வம்மிக்க குடும்பத்தில் பிறந்தார் புனித வனத்து அந்தோணியார். பிறந்த ஆண்டு: கி.பி 251. தன் இருபதாவது வயதில் பெற்றோர்களை இழந்தார்.
மனமாற்றம்
தினம் தவறாது திருப்பலியில் பங்கெடுத்தார், ஒருநாள் திருப்பலியில் கேட்ட பின்வரும் விவிலிய வசனம் அவரை மாற்றியது "இன்னும் ஒன்று உனக்கு குறைவாக உள்ளது.உனக்கு உள்ளதெல்லாம் விற்று ஏழைகளுக்கு கொடு வானகத்தில் உனக்கு செல்வம் கிடைக்கும்.பின்பு வந்து என்னைப் பின் செல்"(லூக் 18:22) ,பின் வீட்டிற்கு சென்று தன் சொத்துக்களை விற்று ஏழைகளுக்கு கொடுத்துவிட்டு, தன் தங்கையை காப்பகம் ஒன்றில் தங்கவைத்துவிட்டு இயேசுவைத் தேடி தனிமையில் கடுந்தவ வாழ்க்கை மேற்கொண்டார். கி.பி 272ல் இருந்து கி.பி 285 வரை புனிதரின் தவம் நீடித்தது.
அதே சமயம் வனத்து சின்னப்பர் பற்றி கேள்வியுற்று அவரைப்போல துறவு மேற்கொண்டார். புனிதரின் பக்தி முயற்சியை முறியடிக்க சாத்தான் பல வகைகளில் சோதித்தான் முடிவு தோல்வியே. கரடுமுரடான கட்டந்தரையில் படுத்து தூங்கி உப்பும், ரொட்டித்துண்டும் உண்டு உடலை ஒருத்து வாழ்ந்தார்.
சாத்தானின் சோதனைகள்
அந்தோணியார் பல மீயியற்கை சோதனைகளை எதிர்கொண்டதாகவும், பல முறை சாத்தான் அவரை சோதித்ததாகவும் கிறித்தவர்கள் நம்புகின்றனர். ஒரு முறை சாத்தான் பெண் வேடமிட்டு வந்து சோதிக்க சிலுவை அடையளத்தால் அவனை முறியடித்தார், மறுமுறை தங்க, வெள்ளிக்கட்டிகளை பாதையில் இட்டு பொருளாசையால் சோதிக்க அந்தோணியார் அதை ஒரு பொருட்டாய் மதிக்காமல் இயேசுவின் பெயரால் விரட்டியடித்தார். சிலுவை அடையாளத்தினாலும் இயேசுவின் பெயராலும் பேய்களை எல்லாம் சிதறடித்தார்.
போதனைகள்
தன் உடன் தவமிருந்த துறவிகளுக்கு இவர் ஆற்றிய போதனைகள் அனைத்தும் பாவத்திலிருந்து விலகுவதற்கு உதவுபவையாக உள்ளன. அவற்றுள் சில.
டி. நாகனி ஊராட்சி
'''டி. நாகனி ஊராட்சி' (T. nagani Gram Panchayat''), தமிழ்நாட்டின் இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2045 ஆகும். இவர்களில் பெண்கள் 1094 பேரும் ஆண்கள் 951 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அம்பாத்துறை பக்த ஆஞ்சநேயர் கோயில்
அம்பாத்துறை பக்த ஆஞ்சநேயர் கோயில் தமிழ்நாட்டில் திண்டுக்கல் மாவட்டம், அம்பாத்துறை என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் ஆஞ்சநேயர் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திண்டுக்கல் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யூலியா திமொஷென்கோ
யூலியா வலோதிமீரிவ்னா திமொஷென்கொ (Yulia Volodymyrivna Tymoshenko, Юлія Володимирівна Тимошенко, ), பிறப்பு பெயர்: கிரிக்யன்  (Grigyan) (Ukrainian: Грігян,  லாத்விய மொழியில் குடும்பப்பெயர் "கிரிக்யனி"லிருந்து); (பிறப்பு: 27 நவம்பர் 1960) ஓர் உக்ரைனிய அரசியல்வாதி. சனவரி 24 முதல் செப்டம்பர் 8, 2005 வரையும் பின்னர் திசம்பர்18, 2007 முதல் மார்ச் 4,2010 வரையும் உக்ரைனின் பிரதமராக பதவி வகித்தவர். 2005ஆம் ஆண்டின் போர்பசு இதழின் 100 மிகவும் செல்வாக்குடைய பெண்கள் பட்டியலில் மூன்றாவதாக வந்தவர்.) அனைத்து உக்ரைன் ஒன்றியம் தந்தையர்நாடு கட்சி மற்றும் யூலியா டைமோன்சென்கோ பிரிவின் தலைவராக உள்ளார்.
2010ஆம் ஆண்டின் குடியரசுத் தலைவர் தேர்தலில், விக்டர் யானுகோவைச்சிடம் தோல்வியுற்றார். இருப்பினும் இரண்டாவது மற்றும் இறுதி சுற்றில் 45.47% வாக்குகள் பெறிருந்தார். ). முதலில் தேர்தல் முடிவுகள் தயார் செய்யப்பட்டுள்ளதாக தோல்வியை ஏற்க மறுத்த டைமோசென்கோ, பெப்ரவரி 20, 2010 அன்று "நீதிமன்றத்தில் உண்மை வெளிப்படாது" என்று கூறி தமது முறையீட்டை மீளப் பெற்றுக்கொண்டார்.
மே 10, 2010 முதல் இவர் மீது பல வழக்குகள் போடப்பட்டன. சனவரி 2009ஆம் ஆண்டில் உருசியாவுடன் கையொப்பிட்ட இயற்கை எரிவளி இறக்குமதி உடன்பாட்டில் ஊழல் குறித்து நடந்து வந்த வழக்கில்   நீதிமன்ற விதிகளை பலமுறை மீறியதாக ஆகத்து 5, 2011 அன்று  கைது செய்யப்பட்டார். இந்த உடன்பாட்டை பேரம் பேசும்போது தமது அதிகாரத்தை துஷ்பிரயோகம் செய்ததாக அக்டோபர் 11, 2011 அன்று உக்ரைனியன் நீதிமன்றம் டைமோசென்கோவிற்கு ஏழாண்டுகள் சிறைதண்டனை விதித்தது. இந்தத் தீர்ப்பு அரசியல் நோக்குடையதாக சில விமரிசகர்கள் கருதுகின்றனர். ஐரோப்பிய ஒன்றியம் மற்றும் ஐக்கிய அமெரிக்கா போன்ற பன்னாட்டு அமைப்புகளின் அதிகாரிகள் "தேர்ந்த சில அரசியல் எதிரிகளுக்கு எதிரான குற்றவிசாரணை"யாக குறை கூறியுள்ளனர்.
வெளியிணைப்புகள்
பகுப்பு:1960 பிறப்புகள் பகுப்பு:பெண் அரசியல்வாதிகள் பகுப்பு:வாழும் நபர்கள் பகுப்பு:உக்ரைனிய அரசியல்வாதிகள் பகுப்பு:பெண் அரசுத் தலைவர்கள்
கஸ்தூரி பட்டு
கஸ்தூரி பட்டு, (Kasthuriraani Patto, பிறப்பு: 1979), மலேசிய அரசியல்வாதி ஆவார். மலேசிய நாடாளுமன்றத்தின் மக்களவைக்கு, எதிர்க்கட்சியில் தேர்வு செய்யப் பட்ட முதல் தமிழ்ப் பெண். 2018-ஆம் ஆண்டு நடைபெற்ற மலேசியாவின் 14-வது பொதுத் தேர்தலில், பினாங்கு, பத்து காவான் நாடாளுமன்றத் தொகுதியில் 33,553 வாக்குகள் பெரும்பான்மையில் வெற்றி பெற்றார். சீனர்கள் மிகுதியாக வாழும் பத்து காவான் தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாகும்.
மண்ணீரல் தமனி
கிளைகள்
மண்ணீரலைச் சென்றடையும் முன் இது இரைப்பை மற்றும் கணையத்திற்கு கிளைகளைத் தருகிறது. அவை: சிறு கணையக் கிளைகள், சிறு இரைப்பைக் கிளைகள், இரைப்பைப் பேருதர மடிப்பியத் தமனி ஆகியன.
கஸ்தூரி பட்டு
அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டார். ஆளும் பாரிசான் நேசனல் கட்சியைச் சேர்ந்த ஜெயந்தி தேவி பாலகுரு அந்தத் தேர்தலில் தோல்வி அடைந்தார். இந்தத் தொகுதியில் பதிவுபெற்ற வாக்காளர்கள் 55,479 பேர். இவர்களில் சீனர்கள் ஏறக்குறைய 62 விழுக்காட்டினர்.
மண்ணீரல் தமனி
மேற்கோள்கள்
பகுப்பு:தமனிகள்
கஸ்தூரி பட்டு
கஸ்தூரி பட்டுவின் தந்தையார் அமரர் பி. பட்டு, நாடறிந்த மூத்த அரசியல்வாதியாகும். பன்மொழித் திறன் பெற்றவர். தமிழ், சீன மொழிகளில் சிறப்பாகப் பேசக் கூடியவர். ஜனநாயகச் செயல் கட்சியில் முக்கிய தலைவராக வலம் வந்தவர். அவர் பேராக், மெங்லெம்பு தொகுதியின் மலேசிய நாடாளுமன்ற மக்களவை உறுப்பினராகச் சேவை செய்தவர். மலேசிய இந்தியர்களின் உரிமைகளுக்காகப் போராடியவர். மலேசிய உள்நாட்டுக் பாதுகாப்புச் சட்டத்தின் கீழ் கைது செய்யப்பட்டு, கமுந்திங் சிறையில் 1978-ஆம் ஆண்டு சிறைவாசம் அனுபவித்தவர்.
வாழ்க்கைக் குறிப்பு
கஸ்தூரி பட்டுவின் செல்லப் பெயர் கஸ்தூரி ராணி பட்டு. இவர் பேராக், ஈப்போவில் பிறந்து வளர்ந்தவர். தன் தொடக்கக் கல்வியை, 1987-ஆம் ஆண்டு, ஈப்போ கான்வெண்ட் தொடக்கப் பள்ளியில் பெற்றார்.
1993-ஆம் ஆண்டு ஈப்போ, கான்வெண்ட் உயர்நிலைப்பள்ளி; 1997-ஆம் ஆண்டு ஈப்போ, செயிண்ட் மைக்கல் மேல் உயர்நிலைப்பள்ளியில் கல்வியைத் தொடர்ந்தார். 1999-ஆம் ஆண்டு கோலாலம்பூர், மலாயா பல்கலைக்கழகத்தில் நுண்ணுயிரியல் துறையில் பட்டப் படிப்பை மேற்கொண்டார்.
நுண்ணுரியல் துறையில் ஆய்வு
பல்கலைக்கழகப் படிப்பை முடித்துக் கொண்ட பின்னர், சிலாங்கூர், பெட்டாலிங் ஜெயாவில் உள்ள கிரிபல்ஸ் நோய்க்குறியியல் நிறுவனத்தில் பணி புரிந்தார். இந்த நிறுவனம் ஆஸ்திரேலிய நிறுவனம் ஆகும். 1996-ஆம் ஆண்டு மலேசியாவில் தன் சேவையைத் தொடங்கியது.
ஐந்து ஆண்டுகளுக்குப் பின்னர், மலாயா பல்கலைக்கழகத்தில் சேர்ந்து, ஊழியம் செய்தவாறு நுண்ணுரியல் துறையில் ஆய்வுகள் மேற்கொண்டார். இந்தக் கட்டத்தில் அவருக்கு அரசியலின் தாக்கம் ஏற்பட்டது.
பட்டுவிற்கு மாரடைப்பு
1995-ஆம் ஆண்டு மலேசியப் பொதுத் தேர்தல் காலத்தில் தன் தந்தை பட்டுவுடன் சேர்ந்து கொண்டு, மலேசியா முழுமையும் அரசியல் பிரசாரப் பயணம் செய்தவர் கஸ்தூரிராணி. அப்போது கஸ்தூரிராணிக்கு வயது 16. ஜ.செ.க. தேர்தல் பிரசாரத்தில் முழுமூச்சாக ஈடுபட்டார். அந்தத் தேர்தலில் ஜ.செ.க. மிக மோசமாகத் தோல்வி அடைந்தது.
அந்தச் சமயத்தில், இவருடைய தந்தையார் பட்டு, ஜ.செ.க. கட்சியின் துணைப் பொதுச் செயலாளராகவும், ‘ராக்கெட்’ இதழின் ஆசிரியராகவும் இருந்தார். அதன் பின்னர் இரண்டு மாதங்கள் கழித்து அவருக்கு மாரடைப்பு ஏற்பட்டு இறந்து போனார்.
வெளி இணைப்புகள்
பகுப்பு:மலேசிய அரசியல்வாதிகள் பகுப்பு:மலேசியத் தமிழர் பகுப்பு:மலேசியத் தமிழ்ப் பெண்கள்
ஜிம் பிரைல்ஸ்ஃபோர்ட்
ஜிம் பிரைல்ஸ்ஃபோர்ட் (Jim Brailsford , பிறப்பு: ஆகத்து 26 1933 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1958 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜிம் பிரைல்ஸ்ஃபோர்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 11 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1933 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:2015 இறப்புகள்
ஆர். எஸ். புரம்
'''ஆர். எஸ். புரம்''' என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். சற்று வசதியானவர்கள் வாழும் குடியிருப்புகள் மற்றும் அதிக வணிக நிறுவனங்கள் நெருக்கமாகவும் கொண்ட பகுதி இது. உழவர் சந்தை ஒன்று இங்கு செயல்படுகிறது. ஆர். எஸ். புரத்தில் மாநகராட்சி நீச்சல் குளம் ஒன்று உள்ளது. தேசிய அளவில் மற்றும் மாநில அளவில் நீச்சல் பயிற்சி பெறுபவர்கள் இங்கு வந்து செல்கின்றனர். மாநகராட்சிக்குச் சொந்தமான கலையரங்கம் ஒன்றும் ஆர். எஸ். புரத்தில் உள்ளது. இக்கலையரங்கில், 2022 ஆம் ஆண்டு நவம்பர் மாதம் 30ஆம் தியதி, தமிழக பொதுப்பணித்துறை, நெடுஞ்சாலைத்துறை மற்றும் சிறு துறைமுகங்கள் துறை அமைச்சர் தலைமையில், மின்சாரத்துறை, மதுவிலக்கு மற்றும் ஆயத்தீர்வை அமைச்சர் முன்னிலையில், சாலை பாதுகாப்புக் குழு ஆய்வுக் கூட்டம் நடைபெற்றது.
அமைவிடம்
கடல் மட்டத்திலிருந்து சுமார் 452 மீட்டர் உயரத்தில் அமைந்துள்ள ஆர். எஸ். புரம் நகரின் புவியியல் ஆள்கூறுகள் 11°00'36.7"N 76°57'01.4"E (அதாவது, 11.010200°N 76.950400°E) ஆகும்.
அருகிலுள்ள ஊர்கள்
கோயம்புத்தூர், காந்திபுரம், டாடாபாத், கணபதி, ஆவாரம்பாளையம், பாப்பநாயக்கன் பாளையம், பீளமேடு ஆகியவை ஆர். எஸ். புரத்திற்கு அருகிலுள்ள முக்கிய ஊர்களாகும்.
தொடருந்து போக்குவரத்து
ஆர். எஸ். புரத்திலிருந்து சுமார் 2.5 கி.மீ. தூரத்தில் அமைந்துள்ள கோயம்புத்தூர் சந்திப்பு தொடருந்து நிலையம், 24 மணி நேரமும் மக்கள் நடமாட்டம் அதிகம் கொண்ட பகுதியாகும்.
வான்வழிப் போக்குவரத்து
இங்கிருந்து கோயம்புத்தூர் பன்னாட்டு வானூர்தி நிலையம் சுமார் 13 கி.மீ. தொலைவில் உள்ளது.
பள்ளி
நேரு வித்யாலயா என்ற பெயரில் ஆரம்பிக்கப்பட்டு, பின் ஸ்ரீ நேரு வித்யாலயா மெட்ரிகுலேஷன் பள்ளியாக உயர்வு பெற்று 25 ஆண்டுகளைக் கடந்து சேவை புரிந்து கொண்டிருக்கும் பள்ளி இங்குள்ள இராபர்ட்சன் சாலையில் அமைந்துள்ளது.
சிறந்த காவல் நிலையம்
நாட்டிலேயே சிறந்த காவல் நிலையம் என்ற தேசிய விருதைப் பெற்றுள்ளது 'ஆர். எஸ். புரம் காவல் நிலையம்'.
கிளி
கிளி சித்தாசிடே குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரேலியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (Rose Ringed parakeet).
உணவு
விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை.
வாழ்வியல்
கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன.
பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை.
உசாத்துணை
பகுப்பு:கிளிகள்
முதுமக்கள் தாழி
right|thumb|250px left|thumb|[[கழுகுமலை, முதல் நூற்றாண்டுச் சேர்ந்த முதுமக்கள் தாழி]]
முதுமக்கள் தாழிகள் என்பன பண்டைய தமிழகத்தில் இறந்தவர்களின் உடல்களை வைத்து மண்ணில் புதைக்கப் பயன்படுத்தப்பட்ட புதைகலன்கள். ஈமத்தாழிகள் என்றும் அழைக்கப்படும் இவை பற்றி சங்கப் பாடல்களிலும் குறிப்புகள் உள்ளன. குளமுற்றத்துத் துஞ்சிய கிள்ளிவளவன் பற்றி ஐயூர் முடவனார் பாடிய புறநானூற்றுப் பாடல் (புறம் 228) முதுமக்கள் தாழி பற்றி குறிப்பிடுகிறது. ஒருவர் இறந்த பின்னர் அவரது உடலை அல்லது எலும்புகளை அவர் பயன்படுத்திய பொருட்களுடன் ஒரு தாழியில் வைத்துப் புதைத்து விடுவது வழக்கம். இவ்வாறு புதைக்கப்பட்டத் தாழிகள் தமிழ்நாட்டில் பல இடங்களில் கிடைத்துள்ளன. உடல் செயலிழந்த முதியவர்களை உயிருடன் புதைக்கவும் இத்தாழிகள் பயன்பட்டன என்ற கருத்தும் நிலவுகிறது.
வெளியிணைப்புகள்
பகுப்பு:தமிழர் தொல்லியல் பகுப்பு:தமிழர் பண்பாடு பகுப்பு:தொல்பொருட்கள் பகுப்பு:மட்பாண்டங்கள் பகுப்பு:வதையா இறப்பு
சியானா சட்டமன்றத் தொகுதி
சியானா சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். . இது புலந்தஷகர் மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:புலந்தசகர் மாவட்டம்
அனிலின் அசிட்டேட்டு சோதனை
அனிலின் அசிட்டேட்டு சோதனை என்பது சில குறிப்பிட்ட கார்போவைதரேட்டு களை அடையாளம் காணப் பயன்படும் ஒரு வேதிச் சோதனை ஆகும். இந்த  கார்போவைதரேட்டுகள்  ஐதரோகுளோரிக் காடி யினால் பர்பியூராலாக மாற்றப்பட்டு அவை அனிலின் அசிட்டேட்டுடன் வினை புரிந்து பிரகாசமான இளஞ்சிவப்பு நிறத்தைத் தருகின்றன.
செய்முறை மற்றும் வினைவழிமுறை
ஒரு உலர் மாதிரியானது, சிறிற அளவு ஐதரோகுளோரிக் காடியில் கரைக்கப்பட்டு பின்னர் அளவாக வெப்பப்படுத்தப்படுகிறது. முன்னதாக அனிலின் அசிட்டேட்டினால் நிறைவிக்கப்பட்ட ஒரு காகிதத்துண்டானது மாதிரியின் கரைசலிலிருந்து வெளிவரும் ஆவியில் காட்டப்படுகிறது. ஒரு பிரகாசமான இளஞ்சிவப்பு நிறம் கிடைக்கப் பெற்றால் அது பென்டோசுகளின் இருப்பிற்கான நேர்மறை முடிவாகும். thumb|பர்பியூரால் ஐதரோகுளோரிக் அமிலமானது பென்டோசுகளை (5 கரியணுக்களைக் கொண்ட சர்க்கரைகள்) நீர் நீக்கம் செய்து பர்பியூராலைத் தருகின்றது. பர்பியூராலுடன் அனிலினின் வினையானது ஒரு பிரகாசமான இளஞ்சிவப்பு நிறத்தைத் தருகிறது. ஆறு கார்பன் அணுக்களைக் கொண்ட எக்சோசுகள் பர்பியூராலாக நீர் நீக்க வினைக்கு உட்பட்டு பர்பியூராலைத் தருவதில்லை. ஆகவே,  அவை  இளஞ்சிவப்பு நிறத்தைத் தருவதுமில்லை.
குறுக்கீட்டு விளைவுகள்
3-பர்பியூரால்டிகைடு வழக்கமான ஆல்டிகைடுகளுக்கான சோதனைகளுக்குத் துலங்கலைத் தருகின்றன. ஆனால்,  2-பர்பியூரால்டிகைடுகளைப் போலல்லாமல், இது அனிலின் அசிட்டேட்டுடன் நிறமேதும் தருவதில்லை.
ச. ஆ. பவானி தேவி
சந்தலவதா ஆனந்த சுந்தரராமன் பவானி தேவி (Chadalavada Anandha Sundhararaman Bhavani Devi பிறப்பு: ஆகஸ்டு 27, 1993) பரவலாக பவானி தேவி என அறியப்படும் இவர் இந்திய வாள்வீச்சு வீராங்கனை ஆவார். கோ ஸ்போர்ட்ஸ் எனும் தொண்டு நிறுவனம் இவருக்கு உதவிகளை வழங்கி வருகிறது. இந்த நிறுவனம் ராகுல் திராவிட்டின் தடகள வீரர்களுக்கு உதவி செய்யும் திட்டங்களுள் ஒன்றாகும்.2020 கோடைக்கால ஒலிம்பிக் விளையாட்டுப் போட்டிக்குப் பின்னர் 2021ஆம் ஆண்டில் டோக்கியோவில் நடைபெற உள்ள ஒலிம்பிக் போட்டிக்குத் தகுதி பெற்றுள்ள முதல் இந்திய வாள்வீச்சாளர் எனும் சாதனை படைத்தார்.
ஆரம்பகால வாழ்க்கை
பவானி நடுத்தரக் குடும்பத்தில் ஆகஸ்டு 27, 1993 இல் பிறந்தார். இவரின் தந்தை ஒரு மதபோதகர், தாய் இல்லத்தரசி ஆவர். 2003 ஆம் ஆண்டில் இருந்து இவர் வாள்வீச்சில் ஈடுபட்டு வருகிறார். இவர் சென்னையில் உள்ள முருகா தனுஷ்கோடி பள்ளியில் பள்ளிப்படிப்பை கற்றார். 2004 ஆம் ஆண்டில் அப்ள்ளி அளவிலான வாள்வீச்சுப் போட்டியில் கலந்துகொண்டார். பின் கேரளா, தளச்சேரி விளையாட்டு அரங்கத்தில் சேர்ந்தார். இவருக்கு 14 ஆம் வயதாக இருக்க்கும் போது தனது முதல் சர்வதேச போட்டியில் கலந்துகொண்டார். துருக்கியில் நடைபெற்ற அந்தப் போட்டியில் 3 நிமிடங்கள் தாமதமாக வந்ததற்காக கருப்பு அட்டை வழங்கப்பட்டது. 2010 ஆம் ஆண்டில் பிலிப்பீன்சுவில் நடைபெற்ற ஆசிய போட்டியில் வெண்கலம் வென்றார்.
மேற்கோள்கள்
பகுப்பு:வாழும் நபர்கள் பகுப்பு:1993 பிறப்புகள் பகுப்பு:தமிழக விளையாட்டு வீரர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:இந்திய ஒலிம்பிக் வீரர்கள்
கைலாசு புர்யாக்
இராஜ்கேசுவர் புர்யாக் (Rajkeswur Purryag) (பிறப்பு: 1947 திசம்பர் 12) கைலாசு புர்யாக் என்றும் அழைக்கப்படும் இவர், ஒரு முன்னாள் மொரிசியசு அரசியல்வாதி ஆவார். இவர் 2012 முதல் மே 2015 வரை மொரிசியசின் குடியரசுத் தலைவராகப் பணியாற்றினார். மொரிசியசின் தேசிய சட்டமன்றத்தால் ஐந்தாவது குடியரசுத்தலைவராகத் தேர்ந்தெடுக்கப்பட்ட இவர், 2012 சூலை 21 அன்று பதவியேற்றார். அனெரூட் ஜக்நாத் 2003 முதல் ஒன்பது ஆண்டுகள் குடியரசுத்தலைவராக இருந்து 2012 மார்ச் மாதம் பதவி விலகிய பின்னர் இவர் அப்பதவிக்கு நியமிக்கப்பட்டார். இவர், முன்பு நாடாளுமன்ற உறுப்பினராகவும், அமைச்சராகவும், தேசிய சட்டமன்றத்தின் சபாநாயகராகவும் பணியாற்றினார். இவர் 1976 இல் சிறு வயதிலேயே அரசியல் அரங்கில் அறிமுகமானார். இவரது பெரிய தாத்தா இலட்சுமண் பரியாக் சுமார் 150 ஆண்டுகளுக்கு முன்பு மொரிசியசுக்கு ஒப்பந்தத் தொழிலாளராகப் பணிபுரிந்தார்.
சுயசரிதை
இவர் 1947 திசம்பர் 12 அன்று மொரிசியசிலுள்ள கேம்ப் போக்ரூக்சில் பிறந்தார். இவர் ஒரு பீகாரி மொரிசியனாவார். இவரது மூதாதையர்கள் இந்திய மாநிலமான பீகாரில் இருந்து வந்தவர்கள். இவர் சிறீ சம்புநாத் அரசுப் பள்ளியிலும் பின்னர் மொரிசியசுக் கல்லூரியிலும் பயின்றார். இவர் 1973 இல் வழக்கறிஞராக பதவியேற்றார். அதே ஆண்டு இவர் மொரிசிய தொழிலாளர் கட்சியில் சேர்ந்தார். இவர் 1984 இல் கட்சியின் பொதுச் செயலாளராகவும், 1995 இல் தலைவராகவும் ஆனார்.
thumb| புர்யாக் 2013 ஆம் ஆண்டில் [[இந்தியக் குடியரசுத் தலைவர்|இந்தியக் குடியரசுத் தலைவரிடமிருந்து பிரவாசி பாரதிய சம்மானைப் பெறுகிறார் ]]
குறிப்புகள்
பகுப்பு:மொரிசியசின் தேசிய சட்டமன்ற உறுப்பினர்கள் பகுப்பு:வாழும் நபர்கள் பகுப்பு:1947 பிறப்புகள்
நஜீப் அப்துல் மஜீத்
முகமது நஜீப் அப்துல் மஜீத் (Mohamed Najeeb Abdul Majeed, பிறப்பு: சனவரி 1, 1957) இலங்கை முசுலிம் அரசியல்வாதி ஆவார். இவர் 2012, செப்டம்பர் 18 இல் கிழக்கு மாகாணசபை முதலமைச்சராக ஐக்கிய மக்கள் சுதந்திரக் கூட்டணி சார்பில் தெரிவு செய்யப்பட்டு பெப்ரவரி 2015 வரை பதவியில் இருந்தார். மாகாண சபை முறை இலங்கையில் அறிமுகப்படுத்தப்பட்ட 25 ஆண்டு காலத்தில் முதலாவது முஸ்லிம் முதலமைச்சர் என்ற பெருமையை மஜீத் பெற்றார்.
வாழ்க்கைக் குறிப்பு
1960-77 வரை மூதூர் தொகுதி நாடாளுமன்ற உறுப்பினராக இருந்த ஏ. எல். அப்துல் மஜீத்தின் மகனான நஜீப் கிண்ணியா மத்திய கல்லூரி, கம்பளை சாகிரா கல்லூரி, யாழ்ப்பாணம் சென். ஜோன் அக்காதமி ஆகியவற்றில் கல்வி கற்றார்.
நஜீப் பின்னர் கொழும்புக்கு இடம்பெயர்ந்து கப்பல் கம்பனி ஒன்றில் பணியாற்றினார். இவரது தந்தை 1987 நவம்பர் 14 இல் தமிழீழ விடுதலைப் புலிகள் என சந்தேகிக்கப்படுபவர்களால் படுகொலை செய்யப்பட்டார். அதன் பின்னர் நஜீப் கிண்ணியா திரும்பி தந்தையின் அரசியலை முன்னெடுத்தார்.
அரசியல் வாழ்க்கை
நஜீப் 1989 நாடாளுமன்றத் தேர்தலில் இலங்கை சுதந்திரக் கட்சியின் வேட்பாளராக திருகோணமலை மாவட்டத்தில் போட்டியிட்டுத் தோல்வியடைந்தார். 1993 ஆம் ஆண்டில் உள்ளூராட்சி சபைத் தேர்தலில் போட்டியிட்டு, கிண்ணியா பிரதேச சபையின் தலைவராகத் தேர்தெடுக்கப்பட்டார். சிறீலங்கா முஸ்லிம் காங்கிரசு கட்சியில் 1994 ஆம் ஆண்டில் இணைந்து 1994 நாடாளுமன்றத் தேர்தலில் திருகோணமலை தொகுதியில் போட்டியிட்டு வெற்றி பெற்று நாடாளுமன்றம் சென்றார். 2000 தேர்தலில் மக்கள் கூட்டணியில் போட்டியிட்டு வெற்றி பெற்றார். 2000 ஆம் ஆண்டு தபால் தந்தி, தொலைத் தொடர்பு ஆகிய துறைகளின் துணை அமைச்சராக நியமிக்கப்பட்டார்.
2001 இல் முசுலிம் காங்கிரசுக்கும் மக்கள் கூட்டணிக்கும் இடையயான உறவுகள் முறிவடைந்ததை அடுத்து முசுலிம் காங்கிரசு ஐக்கிய தேசிய முன்னணியுடன் இணைந்தது. நஜீப் 2001 தேர்தலில் போட்டியிட்டு தோல்வியடைந்தார். 2004 தேர்தலில் முசுலிம் காங்கிரசு தனித்துப் போட்டியிட்டதில் திருகோணமலைத் தொகுதியில் நஜீப் வெற்றி பெற்று மீண்டும் நாடாளுமன்றம் சென்றார். முசுலிம் காங்கிரசினுள் இடம்பெற்ற உள் முரண்பாடுகள் காரணமாக 2004 மே 30 இல் நஜீப் கட்சியில் இருந்து வெளியேற்றப்பட்டார். 2004 அக்டோபரில் நஜீப் திருகோணமலை மாவட்டத்துக்கான புனர்வாழ்வு மற்றும் அபிவிருத்தி அமைச்சராக நியமிக்கப்பட்டார். நஜீப் பின்னர் ஏ. எல். எம். அதாவுல்லா தலைமையிலான தேசிய காங்கிரசு கட்சியிலும், பின்னர் ரிசாத் பதியுதீன் தலைமையிலான அகில இலங்கை மக்கள் காங்கிரசு கட்சியிலும் இணைந்தார். 2007 இல் மீண்டும் இலங்கை சுதந்திரக் கட்சியில் சேர்ந்து. கூட்டுறவுத்துறை அமைச்சராகவும், உள்ளூராட்சி மற்றும் மாகாண சபைகளின் துணை அமைச்சராகவும் நியமிக்கப்பட்டு 2010 ஆம் ஆண்டு வரை அந்தப் பொறுப்பில் இருந்தார்.
நஜீப் 2010 தேர்தலில் ஐக்கிய மக்கள் சுதந்திரக் கூட்டணி சார்பில் போட்டியிட்டுத் தோல்வியடைந்தார். இவர் பின்னர் திருகோணமலை மாவட்டத்துக்கான சனாதிபதி ஒருங்கிணைப்பாளராகவும், மூதூர் தொகுதி சுதந்திரக் கட்சியின் அமைப்பாளராகவும் நியமிக்கப்பட்டார்.
2015 நாடாளுமன்றத் தேர்தலில் ஐமசுகூ வேட்பாளராக திருகோணமலை மாவட்டத்தில் போட்டியிட்டு 4,877 வாக்குகள் பெற்றுத் தோல்வியடைந்தார்.
கிழக்கு மாகாணசபை முதல்வராக
2012, செப்டம்பர் 8 இல் இடம்பெற்ற மாகாணசபைத் தேர்தலில் திருகோணமலை மாவட்டத்தில் ஐக்கிய மக்கள் சுதந்திரக் கூட்டணியின் சார்பில் போட்டியிட்டு 11,726 விருப்பு வாக்குககளைப் பெற்று மாகாண சபைக்கு உறுப்பினராக தெரிவானார். சுதந்திரக் கூட்டணி 15 இடங்களைக் கைப்பற்றிய நிலையில், சிறீலங்கா முஸ்லிம் காங்கிரசின் ஆதரவுடன் ஆட்சியைக் கைப்பற்றியது. அப்துல் மஜீத் கிழக்கு மாகாண முதலமைச்சராகத் தெரிவு செய்யப்பட்டார். முசுலிம் காங்கிரசுடன் சுதந்திரக் கூட்டணி செய்து கொண்ட ஒப்பந்தத்தின் அடிப்படையில் இரண்டரை ஆண்டுக் காலப் பதவியின் பின்னர் பெப்ரவரி 2015 இல் இவர் பதவி விலகினார். பதிலாக முசுலிம் காங்கிரசின் ஹாபிஸ் நசீர் அகமது கிழக்கு மாகாணத்தின் 3-ஆவது முதலமைச்சராக 2015 பெப்ரவரி 6 இல் நியமிக்கப்பட்டார்.
மேற்கோள்கள்
பகுப்பு:1957 பிறப்புகள் பகுப்பு:இலங்கை அமைச்சர்கள் பகுப்பு:வாழும் நபர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:கிழக்கு மாகாண சபை உறுப்பினர்கள் பகுப்பு:திருகோணமலை மாவட்ட நபர்கள் பகுப்பு:இலங்கை சுதந்திரக் கட்சி அரசியல்வாதிகள் பகுப்பு:இலங்கை முசுலிம் அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இலங்கை மாகாண முதலமைச்சர்கள் பகுப்பு:சிறீலங்கா முசுலிம் காங்கிரசு அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
எஸ். பாலன்
'''எஸ். பாலன்''' ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக, பெரம்பூர் தொகுதியில், தமிழ்நாடு சட்டமன்றத் தேர்தல், 1977 மற்றும் தமிழ்நாடு சட்டமன்றத் தேர்தல், 1980 ஆகியவற்றில் போட்டியிட்டு வெற்றிபெற்றார்.
இவர் திராவிட முன்னேற்றக் கழகம் கட்சி சார்பாக எழும்பூர் தொகுதியில், தமிழ்நாடு சட்டமன்றத் தேர்தல், 1984ல் போட்டியிட்டார்.
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள்
ராதிகா ஆப்தே
ராதிகா ஆப்தே (பிறப்பு 7 செப்டம்பர் 1985) ஓர் இந்தியத் திரைப்பட நடிகை ஆவார். இந்தி, பெங்காலி, மராத்தி, தெலுங்கு, தமிழ், மலையாளம் உள்ளிட்ட இந்திய மொழித் திரைப்படங்களில் நடித்து வருகிறார்.
திரை வாழ்க்கை
கபாலி திரைப்படத்தில் நடித்தார்.
வெளியிணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:1980 பிறப்புகள் பகுப்பு:தெலுங்குத் திரைப்பட நடிகைகள்
பலபடி
ஒரே மாதிரியான கட்டமைப்பு அலகுகள், சங்கிலி போன்ற அமைப்பில், மீண்டும் மீண்டும் ஒழுங்கமைக்கப்படுவதால் உருவாகும் வேதிப்பொருட்கள் பலபடி அல்லது பல்பகுதியம் (Polymer) எனப்படும்.
பலபடிகளின் தனிச்சிறப்பான இயல்புகள் காரணமாக, அவை நாளாந்த வாழ்க்கையில் இன்றியமையாத முக்கியத்துவம் கொண்டவையாகக் காணப்படுகின்றன. இம்முக்கியத்துவம் நன்கு அறியப்பட்ட தொகுப்பு நெகிழி பயன்பாட்டிலிருந்து வாழ்வுக்குத் தேவையான இயற்கை உயிரிப் பலபடியாகிய கருவமிலம் (கருவியக்காடி) மற்றும் புரதம் வரை பரந்தது.
பெயர் வழி
கிரேக்கச் சொல்லான πολύ- poly- பல- என்ற பொருளுடையது. μέρος - meros என்பது உறுப்புகள் அல்லது அலகுகள் என்ற பொருள் கொண்டது. இதிலிருந்து Polymer-பலபடி என்ற சொல்லை 1833 இல் யோன்சு யாக்கோபு பெர்சீலியசு (Jöns Jacob Berzelius), உருவாக்கினார். இது "பாலிமெரிக்" (Polymeric) என்பதிலிருந்து கட்டியெழுப்பப்பட்ட கருத்தாகும்.
வரலாறு
பலபடி தொகுக்கப்படும் வரலாறு 1811 இல் தொடங்கியது. அதாவது கென்றி பிறகொனட் (Henri Braconnot) தொகுப்பு செலுலோசை உருவாக்கியதையே இதன் தொடக்கம் எனலாம். 19ஆம் நூற்றாண்டில் இயற்கை நெகிழியின் பயன்பாட்டுக் காலத்தை அதிகரிப்பதற்காக வல்க்கனைசுப்படுத்தல் (vulcanized) மேற்கொள்ளப்பட்டது. இது அரைத் தொகுப்புப் பல்பகுதியத்தின் முக்கியமானதொரு அடைவாகும்.1907 இல் லியோ பைக்கலான்ட் முதலாவது முழுமையான தொகுப்பு பலபடியான பக்கலைட்டை கண்டறிந்தார். இது பீனோலை போமல்டிகைட்டுடன் கட்டுப்படுத்தப்பட்ட வெப்பநிலை மற்றும் அமுக்கத்தில் தாக்கமுற வைத்து உருவாக்கினார். பக்கலைட்டு 1909ஆம் வருடம் மக்களுக்கு அறிமுகப்படுத்தப்பட்டது.
பலபடித் தொகுப்பு
பலபடி செயற்பாடு என்பது ஓருறுப்பு மூலக்கூறுகள் சகப்பிணைப்பு (கோவேலண்ட்) மூலம் தொடர்ந்து இணைவதால் உண்டாகும் ஒரு சங்கிலிக் கட்டமைப்பகும். இத்தகைய பலபடி செயற்பாட்டின் போது ஓருறுப்பிலுள்ள சில வேதியக்கூட்டங்கள் இழக்கப்படும், எடுத்துக்காட்டாக பொலியெசுட்டர் (பொலி எத்திலீன் டெராப்பதலீன்)தொகுப்பை நோக்கினால்: இதன் ஓருறுப்பு டெரெப்தாலிக் காடி (terephthalic acid)  (HOOC-C6H4-COOH) மற்றும் எத்திலீன் கிளைக்கால் (HO-CH2-CH2-OH) ஆனால் மீண்டும் மீண்டும் வரும் அலகு  -OC-C6H4-COO-CH2-CH2-O-, இங்கு இரண்டு ஓருறுப்புகளும் இணையும் போது இரண்டு நீர் மூலக்கூறுகள் இழக்கப்படுகின்றன.
ஆய்வுகூடத் தொகுப்புகள்
ஆய்வுகூடத் தொகுப்பு முறைகள் இரு வகைப்படும். அவை படி வளர்ச்சி பல்லுறுப்பாக்கம், சங்கிலி வளர்ச்சி பல்லுறுப்பாக்கம் என்பனவாகும். சங்கிலி வளர்ச்சி பல்லுறுப்பாக்கத்தில் ஓருறுப்புக்கள் சங்கிலியை ஆக்கும் போது ஒரு தடவையில் ஒரு சங்கிலி மட்டும் இணையும் ஆனால் படி வளர்ச்சி பல்லுறுப்பாக்கத்தில் பல ஓருறுப்பு சங்கிலிகள் ஒன்றுடன் ஒன்று நேரடியாக இணையும். இருப்பினும்,பாய்ம பலபடி முதலான புதிய முறைகள் இவ்விரு வகைகளோடும் பொருந்தாது.
உயிரியல் தொகுப்புகள்
மூன்று வகையான உயிரிப் பலபடிகள் காணப்படுகின்றன. அவை: பல்சக்கரைட்டுக்கள், பல்பெப்டைட்டுக்கள், பல்நியுக்கிளியோடைட்டுக்கள் ஆகும்.
டேவிட் கேமரன்
டேவிட் வில்லியம் டொனால்ட் கேமரன் (David William Donald Cameron, பிறப்பு 9 அக்டோபர், 1966) மே 11, 2010 முதல் சூலை 13, 2016 வரை ஐக்கிய இராச்சியத்தின் பிரதம அமைச்சராகவும் கன்சர்வேட்டிவ் கட்சியின் தலைவராகவும் பொறுப்பிலிருந்த பிரித்தானிய அரசியல்வாதியாவார். ஐக்கிய இராச்சியத்தில் 2010ஆம் ஆண்டு நடைபெற்ற பொதுத் தேர்தலில் யாருக்கும் தனிப்பெரும்பான்மை கிடைக்காததால் ஏற்பட்ட தொங்கு நாடாளுமன்றத்தில் தனிப்பெரும் கட்சியான கன்சர்வேட்டிவ் கட்சி லிபரல் டெமாக்ரட்டிக் கட்சியுடன் கூட்டணி அமைத்து ஆட்சி அமைத்தது. கேமரன் விட்னி நாடாளுமன்றத் தொகுதி உறுப்பினராகவும் உள்ளார்.
பிரதம மந்திரி
11 மே 2010 ல், கார்டன் பிரவுன் பிரதமர் பதவியில் இருந்து விலகியதை தொடர்ந்து, அவரது பரிந்துரையின் பேரில் இரண்டாம் எலிசபெத், டேவிட் கேமரூனை அரசாங்கம் அமைக்க அழைத்தார். மீண்டும் 2015 ஆம் ஆண்டு நடந்த தேர்தலில் வெற்றிபெற்று இரண்டாவது முறையாக பிரதமராக பதவி வகிக்கிறார்.
யாழ்ப்பாணத்திற்கு வரலாற்றுப் புகழ் மிக்க பயணம்
1948 ஆம் ஆண்டில் இலங்கை விடுதலை அடைந்த பின்னர், ஈழப்போரில் பெரிதும் பாதிக்கப்பட்ட வட மாகாணத் தலைநகர் யாழ்ப்பாணத்திற்கு பயணம் மேற்கொண்ட முதலாவது உலகத் தலைவர் கேமரன் ஆவார்.
இலங்கையில் நடைபெற்ற பொதுநலவாய அரசுத் தலைவர்களின் மாநாட்டில் கலந்து கொள்ளவென கொழும்பு சென்றிருந்த டேவிட் கேமரன் 2013 நவம்பர் 15 இல் யாழ்ப்பாணம் சென்றார். வட மாகாண முதலமைச்சர் க. வி. விக்னேசுவரனை யாழ்ப்பாணம் பொது நூலகத்தில் சந்தித்து உரையாடினார். பின்னர் இரா. சம்பந்தன் உட்பட பல தமிழ்த் தலைவர்களை சந்தித்தார். ஈழப்போரின் இறுதிக் கட்டத்தில் இராணுவத்தினரிடம் சரணடைந்து காணாமல் போனவர்களின் குடும்பத்தினர், மற்றும் போரினால் இடம்பெயர்ந்தவர்களையும் அவர் சந்தித்து உரையாடினார்.
யாழ்ப்பாணத்தில் இருந்து வெளியாகும் உதயன் பத்திரிகைக் காரியாலயத்துக்குச் சென்றிருந்த கேமரன், பத்திரிகை ஆசிரியர் மற்றும் பணியாளர்களை சந்தித்து உரையாடினார். 2005 ஆம் ஆண்டு முதல் இப்பத்திரிகைக் காரியாலயம் பல முறை எரிக்கப்பட்டும், தாக்கப்பட்டும் வந்துள்ளது. ஊழியர்கள் ஐவர் படுகொலை செய்யப்பட்டனர்.
மேற்கோள்கள்
பகுப்பு:ஐக்கிய இராச்சியத்தின் அரசியல்வாதிகள் பகுப்பு:1966 பிறப்புகள் பகுப்பு:ஐக்கிய இராச்சியத்தின் பிரதமர்கள் பகுப்பு:வாழும் நபர்கள்
ஐதராக்சிபீனமேட்டு
ஐதராக்சிபீனமேட்டு (Hydroxyphenamate) என்பது C11H15NO3 என்ற மூலக்கூற்று வாய்ப்பாட்டால் விவரிக்கப்படும் ஒரு மயக்க மருந்தாகும். ஆக்சிபெனமேட்டு என்ற பெயராலும் அழைக்கப்படும் இம்மருந்து இலிசுட்டிகா என்ற வணிகப் பெயரால் விற்கப்படுகிறது. ஏக்கமடக்கும் இம்மருந்து கார்பமேட்டு வகை மருந்தாகவும் வகைப்படுத்தப்படுகிறது. தற்போது அமெரிக்காவில் இம்மருந்து விற்பனை செய்யப்படுவதில்லை. மற்ற கார்பமேட்டு மயக்க மருந்துகளைப் போல இதுவும் வேதியியல் ரீதியாக மெப்ரோபமேட்டுடன் தொடர்புடையாதாகும். மெப்ரோமேட்டு மில்டவுன் என்ற வணிகப்பெயரால் விற்கப்பட்டது. 1961 ஆம் ஆண்டுதான் ஐதராக்சிபீனமேட்டு அமெரிக்க சந்தைக்கு அறிமுகப்படுத்தப்பட்டது. முதியோர்களுக்கு தினமும் 3 அல்லது நான்கு வேளை 200 மில்லி கிராம் அளவுக்கு மருந்தளவாக கொடுக்கவும் அப்போது பரிந்துரைக்கப்பட்டது.
மேற்கோள்கள்
பகுப்பு:கார்பமேட்டுகள் பகுப்பு:மூன்றாம் நிலை ஆல்ககால்கள் பகுப்பு:மயக்க மருந்து
அக்சர்தாம் கோயில் தாக்குதல்
அக்சர்தாம் கோயில் தாக்குதல் (Akshardham Temple Attack), இந்திய மாநிலமான குசராத்தின் தலைநகரான காந்திநகரில் உள்ள சுவாமி நாராயண் அக்சர்தாம் கோயிலில்  24 செப்டம்பர் 2002 அன்று மாலை முதல் 25 செப்டம்பர் 2002 காலை வரை, பாகிஸ்தான் நாட்டு லஷ்கர்-ஏ-தொய்பா மற்றும் ஜெய்ஸ்-இ-முகமது இயக்க தீவிரவாதிகள் நடத்திய துப்பாக்கிச் சூட்டிலும், குண்டு வீச்சிலும்  29 பொதுமக்கள் கொல்லப்பட்டனர் மற்றும் 80 பேர் காயமடைந்தனர். தகவலறிந்து சம்பவ இடத்திற்கு வந்த குஜராத் காவல் துறையினரும், தேசிய பாதுகாப்பு படையினரும் நடத்திய எதிர்தாக்குதலில், லஷ்கர்-ஏ-தொய்பா மற்றும் ஜெய்ஷ் சே முகமது இயக்கத்தின் தீவிரவாதிகள் முர்துசா ஹபீஸ் யாசின் மற்றும் அஷ்ரப் அலி முகமது பரூக் ஆகிய இருவரும் சுட்டுக் கொல்லப்பட்டனர். இந்த எதிர் தாக்குதலில் மூன்று பாதுகாப்பு படையினரும் கொல்லப்பட்டனர்.
வெளி இணைப்புகள்
பகுப்பு:இந்தியாவில் இஸ்லாமிய பயங்கரவாதம் பகுப்பு:இந்தியாவில் தீவிரவாதத் தாக்குதல்கள் பகுப்பு:2002 நிகழ்வுகள் பகுப்பு:தீவிரவாத நிகழ்வுகள் பகுப்பு:இந்தியாவில் இஸ்லாமிய பயங்கரவாதம் பகுப்பு:காந்திநகர் மாவட்டம்
தமிழக ராஜீவ் காங்கிரசு
தமிழக ராஜீவ் காங்கிரசு (Tamizhaga Rajiv Congress, தமிழக ராஜீவ் காங்கிரஸ்) இக்கட்சி 1998-2001 காலகட்டத்தில் தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை அன்றைய தமிழக காங்கிரஸ் கட்சியின் முன்னணி மூத்த தலைவர்களில் ஒருவரான வாழப்பாடி ராமமூர்த்தியால் தொடங்கப்பட்டது.
மேற்கோள்கள்
பகுப்பு:தமிழ்நாட்டில் இல்லாதுபோன அரசியல் கட்சிகள்
ஜே. டி. சாலிஞ்சர்
நியூயார்க் நகரின் மன்ஹாட்டன் பகுதியில் வளர்ந்த சாலிஞ்சர் தன் பள்ளிப் பருவத்திலேயே சிறுகதைகளை எழுதத் தொடங்கினார். இரண்டாம் உலகப் போரில் அமெரிக்க ராணுவத்தில் பணியாற்றினார். 1948ம் ஆண்டு அவருடைய முதல் சிறுகதை நியூயார்க்கர் இதழில் வெளியானது. 1951ல் தி கேச்சர் இன் தி ரை பெருவெற்றி பெற்றது. பதின்ம வயதினர் தனிமையினையும் வலியினையும் கருவாகக் கொண்ட இப்புதினம் 20ம் நூற்றாண்டு ஆங்கில இலக்கியத்தில் ஒரு திருப்புமுனையாகக் கருதப்படுகிறது. இப்புதினமும் அதன் நாயகனான ஹோல்டன் காஃபீல்டும் வெகுஜன நினைவில் ஆழமாகப் பதிந்து விட்டனர். உலகெங்கும் பல மொழிகளில் மொழிபெயர்க்கப்பட்டுள்ளது. ஆனால் கேச்சருக்குப்பின் சாலிஞ்சர் சில படைப்புகளையே வெளியிட்டார். 1960களில் பொதுப் பார்வையிலிருந்து விலகி தனிமையில் வாழத்தொடங்கினார். ஆனாலும் அவருடைய இந்த வாழ்க்கை முறையே பிறரது கவனத்தை ஈர்த்தது. வாழ்வின் இறுதிவரை பல சர்ச்சைகளில் அவரது பெயர் அடிபட்டது.
வெளி இணைப்புகள்
பகுப்பு:அமெரிக்க எழுத்தாளர்கள் பகுப்பு:ஆங்கில எழுத்தாளர்கள் பகுப்பு:1919 பிறப்புகள் பகுப்பு:2010 இறப்புகள்
சிருங்கேரி சாரதா மடம்
அமைவிடம்
மங்களூருவிலிருந்து 105 கி. மீ. தொலைவிலும், பெங்களூரிலிருந்து 303 கி. மீ. தொலைவிலும் அமைந்துள்ளது. சிருங்கேரியில் துங்கா நதிக்கரையில் அமைந்துள்ளது. மட வளாகம் ஆற்றின் வடக்கு மற்றும் தெற்கு கரையில் உள்ள சிவாலயங்களைக் கொண்டுள்ளது. துங்கா நதியின் வடக்குக் கரையில் உள்ள மூன்று முக்கிய சன்னதிகள் உள்ளன. தெற்குக் கரையில் மடாதிபதியின் குடியிருப்பும், முந்தைய மடாதிபதிகளின் அதிஷ்டான சன்னதிகளும், சத்வித்யா சஞ்சீவினி சம்ஸ்கிருத மஹாபாதசாலாவும் உள்ளன.
வரலாறு
அத்வைத வேதாந்தத்தின் ஸ்ரீ ஆதி சங்கராச்சாரியார், சனாதன தர்மம் மற்றும் அத்வைத வேதாந்தத்தைப் பாதுகாக்கவும் அதைப் பிரச்சாரம் செய்யவும் இந்தியாவில் நான்கு பீடங்களை நிறுவினார். அவை தெற்கில் சிருங்கேரி ஸ்ரீ சாரதா பீடம் (கர்நாடகம்), மேற்கில் துவாரகா சாரதா பீடம் (குஜராத்), கிழக்கில் பூரி கோவர்தன் பீடம் (ஒடிசா) மற்றும் வடக்கில் பத்ரி ஜோதிஷ்பீடம் ஆகும்.
ஸ்ரீஆதி சங்கரர், இந்தியா முழுவதும் பயணம் செய்தபோது, ​​சிருங்கேரியில் துங்கா நதிக்கரையில் கருவுற்ற தவளையை வெப்பமான வெயிலில் இருந்து காக்க ஒரு பாம்பு குடை போல் காத்து நிண்றதைக் கண்டதாக புராணங்கள் கூறுகின்றன. அகிம்சை என்பது ஒரு புனித ஸ்தலத்திற்கு ஏற்றது எனக் கருதி, ஸ்ரீ ஆதி சங்கரர் தனது முதல் பீடத்தை சிருங்கேரியில் நிறுவ முடிவு செய்தார். சிருங்கேரி விபாண்டக முனிவரின் மகனான ரிஷ்யசிருங்க முனிவருடனும் தொடர்புடையது.
சிருங்கேரி மடத்தின் முதல் மடாதிபதியாக ஸ்ரீ சுரேஷ்வராச்சாரியாரை ஶ்ரீ ஆதி சங்கரர் நியமித்தார். தற்போதைய 36 வது ஜகத்குரு ஆச்சார்யா ஜகத்குரு பாரதி தீர்த்த மஹாஸ்வாமி ஆவார். இவரது குரு ஜகத்குரு ஸ்ரீ அபிநவ வித்யாதீர்த்த மஹாஸ்வாமி ஆவார்.
நூலகம்
சிருங்கேரி மடத்தின் முதல் தளத்தில் நூலகம் ஒன்று உள்ளது. இதில் பண்டைய சமஸ்கிருதக் கையெழுத்துப் பிரதிகள் பாதுகாக்கப்படுகின்றன. மேலும் சுமார் 500 பனை ஓலைச் சுவடிகளும், மிகப்பெரிய காகிதக் கையெழுத்துப் பிரதியும் உள்ளது. அவற்றில் பெரும்பாலானவை சமஸ்கிருதத்தில் உள்ளன. இந்த கையெழுத்துப் பிரதிகள் அத்வைத தத்துவத்தும், சமஸ்கிருத இலக்கணம், தர்மசூத்திரங்கள், நெறிமுறைகள் மற்றும் கலைகள் போன்ற செவ்வியல் பாடங்களுடன் தொடர்புடையவை ஆகும்.
வெளி இணைப்புகள்
பகுப்பு:இந்து புனித நகரங்கள்
பகுப்பு:அத்துவிதம் பகுப்பு:கர்நாடகம் பகுப்பு:இந்து சமய அமைப்புகள் பகுப்பு:சிக்கமகளூர் மாவட்டம் பகுப்பு:மடங்கள்
அனூப்ஷகர் சட்டமன்றத் தொகுதி
அனூப்ஷகர் சட்டமன்றத் தொகுதி என்பது Anupshahr (Assembly constituency) என்பது, உத்தரப் பிரதேச சட்டமன்றத்துக்கான தொகுதியாகும். இது புலந்தஷகர் மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:புலந்தசகர் மாவட்டம்
ஜிகம்ப்ரிஸ் (மென்பொருள்)
ஜிகம்ப்ரிஸ் (GCompris) என்பது ஒரு கல்விக்கான கட்டற்ற மென்பொருள். இம் மென்பொருளானது கல்வியுடன் பொழுதுபோக்கை மையமாகக் கொண்டு 2  முதல் 10 வயதிற்கு உட்பட்ட  குழந்தைகளுக்காக உருவாக்கப்பட்டது. இது அடிப்படை அறிவுடன், படைப்பற்றல், பகுப்பாய்வு போன்றவற்றை மேம்படுத்த உதவுகிறது. இதன் நிரல் சி மற்றும் பைதான் மொழியை கொண்டு எழுதியுள்ளனர். இது குனூ பொதுமக்கள் உரிமம் கீழ் வழங்கப்படுகிறது. மேலும், இது குனு திட்டத்தின் ஒரு பகுதியாகவும் செயல்படுகிறது.
குறிப்புகள்
« GCompris – GNU Project – Free Software Foundation », lists.gnu.org, Sept 20, 2011.]
வெளி இணைப்புகள்
பகுப்பு:கட்டற்ற மென்பொருட்கள்
விப்பேடு ஊராட்சி
விப்பேடு ஊராட்சி (Vippedu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1963 ஆகும். இவர்களில் பெண்கள் 984 பேரும் ஆண்கள் 979 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சரயு
சரயு (Sarayu; தேவநாகரி: सरयु) என்பது இந்தியாவின் உத்தராகண்டம், உத்தரப் பிரதேசம் ஆகிய மாநிலங்கள் ஊடாகப் பாயும் ஒரு ஆறு ஆகும். இவ்வாற்றைப் பற்றி பண்டைய வேதம், மற்றும் இராமாயணம் போன்றவற்றில் குறிப்பிடப்பட்டுள்ளது. இது உத்தரப் பிரதேசத்தின் பகராயிச் மாவட்டத்தில் கர்னாலி (ககாரா), சாரதா (மகாகாளி) ஆகிய நதிகள் சங்கமிக்கும் இடத்தில் உருவாகிறது. சாரதா நதி இந்திய-நேபாள எல்லையை உருவாக்குகிறது. அயோத்தி நகரம் சரயு ஆற்றுக் கரையில் அமைந்துள்ளது.
இராமரின் பிறந்த நாளான இராம நவமி அன்று ஏராளமான பக்தர்கள் அயோத்தியின் சரயு நதியில் இறங்கிக் குளிக்கிறார்கள். இராமர் இந்த உலக வாழ்வை முடித்து கொள்ளத் தீர்மானித்த போது, இந்த நதியில்தான் இறங்கினார் என நம்பப்படுகிறது.
மேற்கோள்கள்
பகுப்பு:இந்திய ஆறுகள் பகுப்பு:உத்தரப் பிரதேசம்  பகுப்பு:இராமாயண நிகழிடங்கள் பகுப்பு:இந்து தொன்மவியல் ஆறுகள் பகுப்பு:அயோத்தி மாவட்டம் பகுப்பு:அயோத்தி
இறைவி பற்றிய பிள்ளைத்தமிழ் இலக்கியங்கள்
தமிழ் இலக்கியத்தில் இறைவியைக் குழந்தையாக உருவகித்துப் பாடப்பட்ட பிள்ளைத்தமிழ் இலக்கியங்கள் இங்கு பட்டியலிடப்பட்டுள்ளன.
உசாத்துணை
கு. முத்துராசன் அவர்கள் எழுதிய பிள்ளைத்தமிழ் இலக்கியம், மணிவாசகர் பதிப்பகம். -1984
பகுப்பு:பிள்ளைத்தமிழ்
ரித்விகா
ரித்விகா ஓர் இந்தியத் திரைப்பட நடிகை ஆவார். தமிழ்த் திரைப்படங்களில் துணை வேடங்களில் நடித்து வருகிறார். கார்த்திக் சிவகுமார் நடித்த மெட்ராஸ் திரைப்படத்தின் மூலமாக புகழ்பெற்றார்.
திரை வாழ்க்கை
பாலா இயக்கிய பரதேசி திரைப்படத்தின் மூலமாக நடிகையாக அறிமுகமானார். இரண்டாவதாக விக்ரமன் இயக்கிய காதல் திரைப்படமான நினைத்தது யாரோ திரைப்படத்தில் நடித்தார். அடுத்ததாக பா. ரஞ்சித் இயக்கிய மெட்ராஸ் திரைப்படத்தில் வட சென்னைப் பெண்ணாக மேரி என்ற கதாபாத்திரத்தில் நடித்திருந்தார். சிறப்பான நடிப்பை வெளிப்படுத்திய இக்கதாபாத்திரத்திற்காக சிறந்த துணை நடிகைக்கான பிலிம்பேர் விருது – தமிழ் விருது உள்ளிட்ட பல விருதுகளையும் பெற்றுள்ளார். ஒரு நாள் கூத்து திரைப்படத்தில் பண்பலை தொகுப்பாளராக நடித்தார். தொடர்ந்து எங்களுக்கு வேறு எங்கும் கிளைகள் கிடையாது திரைப்படத்திலும் நடித்துள்ளார். மெட்ராஸ் திரைப்படத்தை இயக்கிய பா. ரஞ்சித்தின் அடுத்த படமான ரஜினிகாந்த் நடித்த கபாலி திரைப்படத்திலும் நடித்துள்ளார்.
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகர்கள் பகுப்பு:சென்னை நடிகைகள்
ஸ்ரீதத்வநிதி
right|thumb|400px|ஸ்ரீதத்வநிதி நூலின் முகப்புப்பக்கம். ஸ்ரீதத்துவநிதி, சிற்ப இலக்கணங்கள், இறை உருவ இலக்கணங்கள் பற்றி கருநாடகப் பகுதியில் பொ.பி 19ஆம் நூற்றாண்டில் எழுதப்பட்ட நூல் ஆகும்.
ஆசிரியர்
ஸ்ரீதத்துவநிதி ஆரம்பிப்பது போல், பத்தொன்பதாம் நூற்றாண்டில், மைசூரை ஆண்ட, மூன்றாம் கிருஷ்ணராஜரே (1794 -  1868) இந்நூலின் ஆசிரியராகக்ச் சொல்லப்படுகின்றார். கலையார்வம் மிக்க இம்மன்னர் எழுதியதாக ஐம்பதுக்கும் மேற்பட்ட நூல்கள் சொல்லப்படுகின்றன என்பது குறிப்பிடத்தக்கது.
சுந்தரபாண்டியன்பட்டிணம் ஊராட்சி
சுந்தரபாண்டியன்பட்டினம் ஊராட்சி (Sundarapandianpattinam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருவாடானை ஊராட்சி ஒன்றியத்தில் அமைந்துள்ளது. இந்த ஊராட்சி, திருவாடானை சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4218 ஆகும். இவர்களில் பெண்கள் 2477 பேரும் ஆண்கள் 1741 பேரும் உள்ளனர்.
ஸ்ரீதத்வநிதி
உள்ளடக்கம்
ஸ்ரீதத்துவநிதியானது, சிவன், திருமால், முருகன், பிள்ளையார், பார்வதி, ஏனைய தேவியர், நவக்கிரகம்) முதலான பல தெய்வங்களின் உருவ இலக்கணங்களை வரையறுக்கின்றது. இதன் ஒவ்வொரு பாகமும் நிதி (செல்வம்) என்றே சொல்லப்படுவது குறிப்பிடத்தக்கது. ஸ்ரீதத்துவநிதியின் ஒன்பது பாகங்களும் வருமாறு
சுந்தரபாண்டியன்பட்டிணம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஸ்ரீதத்வநிதி
பதிப்புகள்
மைசூர் பல்கலைக்கழகத்தில், ஸ்ரீதத்துவநிதி எழுதப்பட்ட மூல ஏட்டுச்சுவடியானது இன்றும் வைக்கப்பட்டிருக்கின்றது. அதன் இன்னொரு பிரதி, தற்போதைய மைசூர் அரச குடும்ப வாரிசு ஸ்ரீகண்டதத்த நரசிம்மராஜ உடையார் வசம் உள்ளது. இதன் திருத்தப்படாத தேவநாகரி வரிவடிவம் மாத்திரம், ஒரு நூற்றாண்டுக்கு முன்பு, மும்பாயில் பதிப்பிக்கப்பட்டது.
சுந்தரபாண்டியன்பட்டிணம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆய்மழை திருமேனியழகர் கோயில்
ஆய்மழை திருமேனியழகர் கோயில் தமிழ்நாட்டில் நாகப்பட்டினம் மாவட்டம், ஆய்மழை என்னும் ஊரில் அமைந்துள்ள சிவன் கோயிலாகும்.
ஸ்ரீதத்வநிதி
பதிப்புகள்
முதல் மூன்று நிதிகளும் அண்மையில் முழுமையாகப் பதிப்பிக்கப்பட்டுள்ளதுடன், இறுதி கௌதுகநிதியானது, 1996இல் ஒரு ஹதயோக நூலொன்றில் வெளியானது. கௌதுகநிதியில் குறிப்பிடப்பட்டுள்ள 122 யோக ஆசன முறைகள் மிகப்பழைய ஆசனக்குறிப்புகள் என்ற வகையில், யோக உலகில் அதிகம் கொண்டாடப்படுகின்றன.
ஆய்மழை திருமேனியழகர் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கபிரியேலின் கொம்பு
கபிரியேலின் கொம்பு அல்லது தொரிசெல்லியின் ஊதுகொம்பு (Gabriel's Horn or Torricelli's trumpet) என்பது முடிவுள்ள கனவளவையும் முடிவற்ற மேற்பரப்பளவையும் கொண்ட வடிவவியல் உருவாகும். இங்குக் கபிரியேல் என்பது இறுதித் தீர்ப்பு நாளை அறிவிப்பதற்காகக் கொம்பை ஊதும் கபிரியேல் தேவதூதரைக் குறித்து நிற்கின்றது. இவ்வுருவின் பண்புகள் தொடர்பான கற்கையை 17ஆம் நூற்றாண்டில் இத்தாலிய இயற்பியலாளரும் கணிதவியலாளருமான எவன்கெலிட்ட தொரிசெல்லி முதன்முதலாக மேற்கொண்டார்.
கணித வரைவிலக்கணம்
x \ge 1 என்ற ஆட்சியில் இன் வரைபை வரைந்து, x அச்சுப் பற்றி மூவளவில் சுழற்றுவதன் மூலம் கபிரியேலின் கொம்பு தோற்றுவிக்கப்படுகின்றது.
பகுப்பு:தோற்றமுரண்கள் பகுப்பு:நுண்கணிதம்
காகம்
மேலும் படிக்க
பகுப்பு:காக்கைகள் பகுப்பு:தெற்காசியப் பறவைகள்
ஆஷ்ரிதா
ஆஷ்ரிதா ஒரு இந்திய திரைப்பட நடிகை ஆவார். இவர் தமிழ் மொழி படங்களில் தோன்றியுள்ளார். தமிழ் திரைப்படமான இசக்கி (2013) படத்தில் அறிமுகமான பிறகு, ஆரஞ்சு மிட்டாய் (2015), அழகென்ற சொல்லுக்கு அமுதா (2016) உள்ளிட்ட படங்களில் நடித்துள்ளார்.
தொழில்
ஆஷ்ரிதா மதுரையில் ஒரு தமிழ் குடும்பத்தில் பிறந்தார். விவேல் மிஸ் தென்னிந்தியாவின் அழகிய முகம் போட்டியை வென்றதுடன், மிஸ் ஆந்திரப் பிரதேச போட்டியில் இரண்டாம் இடத்தைப் பிடித்தார். அழகுப் போட்டிகளில் தோன்றியதைத் தொடர்ந்து, குறைந்த பட்ஜெட்டில் கிராமத்தை மையமாகக் கொண்ட இசக்கி (2013) திரைப்படத்தில் ஆஷ்ரிதா தனது நடிப்பில் அறிமுகமானார், அங்கு அவர் ஒரு ஆசிரியராக நடித்தார். டைம்ஸ் ஆப் இந்தியாவின் ஒரு விமர்சகர் "ஆஷ்ரிதா தனது தந்தைக்கு ஆதரவாக நிற்கும் ஒரு வலுவான மற்றும் சுதந்திரமான பெண்ணாக ஒரு நல்ல அறிமுகத்தை செய்கிறார்" என குறிப்பிட்டார். 2015 ஆம் ஆண்டில், விஜய் சேதுபதியின் தயாரிப்பான ஆரஞ்சு மிட்டாய் (2015) ரமேஷ் திலக்கிற்கு ஜோடியாக காவ்யா என்ற நகரப் பெண்ணாக நடித்தார். படம் நேர்மறையான விமர்சனங்களைத் திறந்தது, ஆனால் பாக்ஸ் ஆபிஸில் சிறப்பாக செயல்படவில்லை.
ஆஷ்ரிதா பின்னர் நாகராஜின் அழகான சொல்லுக்கு அமுதா என்ற திரைப்படத்தில் பணிபுரிந்தார்.
குறிப்புகள்
பகுப்பு:மதுரைத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
வங்காள தேசத்தில் தனித்திருக்கும் பாக்கித்தானியர்கள்
வங்காள தேசத்தில் தனித்து விடப்பட்ட பாக்கித்தானியர்கள் (ஆங்கிலம் : Stranded Pakistanis in Bangladesh ) என்பவர்கள் உருது மொழி பேசும் முஸ்லீம் குடியேறியவர்கள் ஆகும். இவர்கள் முதன்மையாக பிஹாரி இனத்தைச் சேர்ந்தவர்கள், இன்றைய இந்தியா மற்றும் பாக்கித்தானில் உள்ள தாயகங்களுடன் 1947 இல் இந்தியா பிரிந்ததைத் தொடர்ந்து கிழக்கு பாக்கித்தானில் (இப்போது வங்காள தேசம் ) குடியேறினர்.
வங்காள தேசத்தில் தனித்து விடப்பட்ட பாக்கித்தானியர்கள் என்ற இந்த அடையாளம் பல குழுக்களை உள்ளடக்கியது. அவர்களில் பிஹாரி முஸ்லிம்கள் முதன்மையானவர்கள். இந்த மக்கள்தொகையில் பெரும்பகுதி பிரித்தானிய இந்தியாவின் பீகார் மாகாணத்தைச் சேர்ந்தவர்கள் என்றாலும், உ.பி. (ஐக்கிய மாகாணங்கள் அல்லது பின்னர் உத்தரபிரதேசம் ) போன்ற பிற இந்திய மாநிலங்களிலிருந்து வந்த பலர் உள்ளனர். 19 ஆம் நூற்றாண்டின் பிற்பகுதியில் வங்காள தேசம் என்று அழைக்கப்படும் இடத்தில் குடியேறிய இன்னும் சிலர் உள்ளனர். வங்காள தேசத்தை உருவாக்கிய பின்னர் தங்களைத் தாங்களே உருவாக்கிய இந்தக் குழுவின் மற்றொரு பெயர் "தனித்திருக்கும் பாக்கித்தானியர்கள்" என்பதாகும். பாக்கித்தானிலும் பிற இடங்களிலும் உருது ஊடகங்களில் இது "மெஹ்சூரீன்" அல்லது "முற்றுகையிடப்பட்டவர்" என்று மொழிபெயர்க்கப்பட்டுள்ளது. மற்றொரு பொதுவான சொல் "வங்காளரல்லாதவர்கள்", இதில் உருது மொழி பேசுபவர்கள் மட்டுமல்ல, பஞ்சாபியர்கள், பதான்கள், சிந்திகள் மற்றும் வங்காள தேசத்தில் வசிக்கும் பலூச் ஆகியோரும் உள்ளனர். இனிமேல் மேற்கண்ட எந்தவொரு சொற்களும் சூழல் மற்றும் வரலாற்றைப் பொறுத்து இந்த குழுவை அடையாளம் காண பயன்படுத்தப்படலாம்.